Komisijos reglamentas (EEB) Nr. 2141/89
1989 m. liepos 14 d.
dėl tam tikrų prekių klasifikavimo pagal KN kodus 39211100 ir 48101200
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 1672/89 [2], ypač į jo 9 straipsnį,
kadangi, siekiant užtikrinti vienodą Reglamento (EEB) Nr. 2658/87 priede pateiktos Kombinuotosios nomenklatūros taikymą, būtina patvirtinti priemones dėl toliau išvardytų prekių klasifikavimo:
1) stačiakampio arba kvadrato formos lengvos plokštės, pagamintos iš putų polistireno plokštės, iš abiejų pusių padengtos popieriaus lakštu. Bendras popieriaus storis mažesnis kaip 10 % bendro gaminio storio;
2) stačiakampio arba kvadrato formos lengvos plokštės, pagamintos iš putų polistireno sluoksnio, iš abiejų pusių padengto kaolinu dengto balto popieriaus, kurio sudėtyje nėra pluoštų, gautų naudojant mechaninį procesą, lakštu, ir kurių kvadratinio metro (m2) masė didesnė kaip 150 g. Bendras popieriaus storis ne mažesnis kaip 10 % bendro gaminio storio;
kadangi minėto Reglamento (EEB) Nr. 2658/87 priede pateiktoje Kombinuotojoje nomenklatūroje pagal KN kodą 39211100 nurodytos "kitos plokštės, lakštai, plėvelės, folijos ir juostelės, iš plastikų: - akyti: - iš stireno polimerų", o pagal 48101200 kodą - "ritininio arba lakštinio popieriaus ir kartono, iš vienos arba abiejų pusių padengto kaolinu ar kitomis neorganinėmis medžiagomis, rūšys, naudojamos rašyti, spausdinti ir kitiems grafinio atvaizdavimo tikslams, kurių sudėtyje nėra pluoštų, gautų naudojant mechaninį procesą, arba šie pluoštai sudaro ne daugiau kaip 10 % visų pluoštų masės, ir kurių kvadratinio metro (m2) masė ne didesnė kaip 150 g"; kadangi, klasifikuojant minėtas prekes, reikėtų atsižvelgti į šiuos KN kodus;
kadangi minėtos prekės yra pagamintos iš dviejų skirtingų medžiagų ir, vadovaujantis Kombinuotosios nomenklatūros 3 bendrosios aiškinimo taisyklės b punktu, jos turėtų būti klasifikuojamos pagal tą medžiagą, kuri joms suteikia esmines savybes;
kadangi minėtos prekės dėl jų sudėties neabejotinai gali būti klasifikuojamos tik 39 skirsnyje arba 48 skirsnyje; kadangi atrodo tikslinga daryti skirtumą tarp šių dviejų skirsnių pagal bendro popieriaus lakštų, dengiančių polistireno plokštę arba sluoksnį iš abiejų pusių, storio ir bendro prekių storio santykį; kadangi pageidautina nustatyti mažesnį kaip 10 % popieriaus storį (klasifikuojama 39 skirsnyje) arba ne mažesnį kaip 10 % (klasifikuojama 39 skirsnyje);
kadangi, pagal 39 skirsnio 10 pastabos ir 48 skirsnio 7 pastabos nuostatas šiame reglamente taikomas klasifikavimo kriterijus ir toliau galioja nepriklausomai nei nuo plastikų, kurie klasifikuojami pagal KN kodus 39211100-39211990, rūšių, nei nuo popieriaus, kuris klasifikuojamas pagal atitinkamas 48 skirsnio pozicijas, rūšių;
kadangi į šį reglamentą įtraukti 1988 m. lapkričio 16 d. Komisijos reglamento (EEB) Nr. 3564/88 dėl tam tikrų prekių klasifikavimo Kombinuotojoje nomenklatūroje [3] priedo 1 ir 2 punktai, todėl tikslinga juos panaikinti;
kadangi Nomenklatūros komitetas per jo pirmininko nustatytą laiką nepareiškė nuomonės,
PRIĖMĖ ŠĮ REGLAMENTĄ:
1 straipsnis
Toliau aprašytos prekės klasifikuojamos pagal KN kodus, nurodytus prieš kiekvieną jų aprašymą:
1. | Stačiakampio arba kvadrato formos lengvos plokštės, pagamintos iš putų polistireno plokštės, iš abiejų pusių padengtos popieriaus lakštu. Bendras popieriaus storis mažesnis kaip 10 % bendro gaminio storio | 39211100 |
2. | Stačiakampio arba kvadrato formos lengvos plokštės, pagamintos iš putų polistireno sluoksnio, iš abiejų pusių padengto kaolinu dengto balto popieriaus, kurio sudėtyje nėra pluoštų, gautų naudojant mechaninį procesą, lakštu, ir kurių kvadratinio metro (m2) masė didesnė kaip 150 g. Bendras popieriaus storis ne mažesnis kaip 10 % bendro gaminio storio | 48101200 |
2 straipsnis
Reglamento (EEB) Nr. 3564/88 dėl tam tikrų prekių klasifikavimo Kombinuotojoje nomenklatūroje priedo 1 ir 2 punktai panaikinami.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. liepos 14 d.